
Acatistul Sfintei Lidia, cea întocmai cu apostolii 
(s.v. 7 mai / s.n. 20 mai) 


Sfânta Lidia din Filipi, cea întocmai cu apostolii (20 mai): 


https://www.academia.edu/43168450/Sf% C3% A2nta_Lidia_din_Filipi_cea_%C3% AEntoc 
mai_cu_apostolii_20_mai 


https://archive.org/details/sf.-lidia 


https://www2.slideshare.net/steaemy1/sf-lidia 

Materiale despre Sfânta Lidia din Filipi: 


https://independent.academia.edu/emystea/Sf-Lidia.-cea- 9% C3% A Entocmai-cu-apostolii- 

https://www.slideshare.net/steaemy 1/search_my_uploads?type=&new=&gq=Lidia 


AS& 
traducere din limba rusă 
Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 


Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 

facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Și iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 
Aştept învierea morţilor şi viaţa veacului ce va să fie. Amin ! 

Tropar, glas 4: L-ai imitat pe Sfântul apostol Pavel şi pe alți apostoli, propo- 
văduind despre Hristos care a înviat întregul pământ grecesc, şi ai arătat tuturor 
credincioşilor calea mântuirii, Sfântă Lidia cea întocmai cu apostolii, roagă-te lui 
Hristos Dumnezeu să mântuiască sufletele noastre. 


Alt Tropar, glas 1: Cu cuget curat pe Dumnezeu cinstind, prin Pavel primit-ai lu- 
mina harului şi cea dintâi în Filipi lui Hristos ai crezut, de Dumnezeu înţelepțită, cu 
toată casa ta. Pentru aceasta, în cântări te cinstim, Lidia din Filipi. Slavă Celui ce 
ne-a izbăvit prin tine, Slavă Celui ce lucrează prin tine, Slavă Celui ce prin tine ne- 
a dăruit cele înalte. 


Condac, glas 8: Veniţi astăzi, cu credință, la Sfânta Lidia propovăduitoarea Cu- 
vântului lui Dumnezeu, aleasă de Hristos, şi îi vom cânta laude mijlocitoarei noa- 
stre care înalță rugăciuni pentru noi la Hristos. 


&&& 
Condacul 1 
Sfântă aleasă a lui Hristos, cea întocmai cu apostolii, Sfântă Lidia, ai strălucit cu 
credinţă în ţara ta ca o stea strălucitoare, iar noi în această zi îți cântăm laude. Dar 
tu, care ai puterea îndrăznirii către Domnul, scoate-ne prin rugăciunile tale din toa- 
te necazurile și durerile noastre, iar noi te chemăm cu bucurie: Bucură-te, Sfântă 
Lidia, înălţând rugăciuni calde la Dumnezeu pentru sufletele noastre! 


Icos 1 

Creatorul îngerilor și Domnul oștirilor, ştiind voia ta cea bună te-a ales din orașul 
Filipi, Sfântă Lidia, să fu o predicatoare a Evangheliei lui Hristos. Şi noi, văzând o 
asemenea bunăvoire a lui Dumnezeu pentru tine, în tandreţea inimilor noastre te 
chemăm: 

Bucură-te, aleasă pentru mărturisirea lui Hristos; 

Bucură-te, icoană trimisă de Sus a chipului smereniei soțiilor creştine; 

Bucură-te, ceea ce ai iubit adevărata înţelepciune; 

Bucură-te, că pe Îngeri i-ai bucurat cu o viaţă evlavioasă; 

Bucură-te, că ai înţeles adevărurile Împărăției lui Dumnezeu; 

Bucură-te, că ai cuprins propovăduirea Evangheliei în inima ta; 

Bucură-te, că Biserica Ortodoxă străluceşte prin tine; 

Bucură-te, că numele tău este slăvit de creştinii din toată lumea; 

Bucură-te, Sfântă Lidia, înălțând rugăciuni calde la Dumnezeu pentru sufletele 
noastre! 


Condacul 2 
Văzând Domnul viaţa ta cuvioasă, binecuvântată Lidia, te-a pregătit să fii vas pre- 
țios pentru primirea Duhului Sfânt, aşa că noi II strigăm: Aliluia! 


Icos 2 

Fiind luminată de Dumnezeu, înţeleaptă Lidia, ai înţeles deşertăciunea acestei lumi 
vremelnice şi cu inima ta curată ai crezut în Hristos, ascultând cuvintele Sfântului 
apostol Pavel despre Mântuitorul Înviat. Pe noi ne întărești în virtuțile credinţei, cei 
care te numim astfel: 

Bucură-te, ceea ce ai căutat cu sârguinţă adevărata cunoaştere a lui Dumnezeu; 
Bucură-te, căci ai înţeles adevărata credință; 

Bucură-te, uceniţă credincioasă a apostolului Pavel; 

Bucură-te, încântată de duhul Evangheliei; 

Bucură-te, că ai învăţat înţelepciunea din cuvintele lui Pavel; 

Bucură-te, căci ai făcut fapte creştine; 

Bucură-te, că ai trăit pe pământ ca să faci plăcere lui Dumnezeu; 

Bucură-te, ceea ce ai dobândit Viaţa veşnică în Hristos; 

Bucură-te, Sfântă Lidia, înălțând rugăciuni calde la Dumnezeu pentru sufletele 
noastre! 


Condacul 3 

Prin puterea harului lui Hristos ai primit taina Botezului, şi după ce te-ai îmbrăcat 
în EI, ai luptat cu fapte bune, glorioasă Lidia încrezându-te în Unicul Dumnezeu 
adevărat, întărindu-te şi toate zilele cântându-l: Aliluia? 


Icos 3 

A1 avut o inimă plină de dragoste infinită, căci seminţele sfintei credinţe au rodit 
într-un pământ bun, dând roadă bogată. Iar noi, fiind mișcaţi cum Domnul ţi-a des- 
chis inima miraculos pentru a accepta credinţa în EI, strigăm către tine: 

Bucură-te, că ai devenit locaşul Duhului Sfânt; 

Bucură-te, ceea ce te-ai umplut de harul Lui; 

Bucură-te, ceea ce ai luminat poporul tiatirian cu lumina credinţei lui Hristos; 
Bucură-te, că ai adus multe suflete la Hristos prin propovăduirea ta; 

Bucură-te, bucurându-te acum cu locuitorii cerului; 

Bucură-te, că acum sălăşluieşti în Rai cu sfintele soţii; 

Bucură-te, căci nu-i părăseşti pe cei ce se roagă la mila ta; 

Bucură-te, că mijloceşti în durerile noastre cu rugăciunile tale; 

Bucură-te, Sfântă Lidia, înălțând rugăciuni calde la Dumnezeu pentru sufletele 
noastre! 


Condacul 4 

Ai renunţat la tot pentru Domnul, neprihănită Lidia, și după ce ai trecut pe calea 
grea a vieţii fără teamă, acum locuiești în lăcaşurile Raiului, cântând Domnului 
împreună cu Îngerii: Aliluia! 


Icos 4 

Domnul a spus: „Astăzi s-a făcut mântuire pentru această casă”. I-ai adus în casa ta 
pe Sfinții apostoli Pavel, Sila, Timotei şi Luca, lăudabilă Lidia şi pacea lui Hristos 
a coborât la toţi cei care trăiau în ea. Noi te slăvim aşa: 

Bucură-te, că ai arătat dragoste pentru apostolii lui Hristos; 

Bucură-te, că ţi-ai revenit din osteneli sub acoperișul locuinţei tale; 

Bucură-te, că i-ai hrănit din ceea ce aveai; 

Bucură-te, că ai ascultat cu sârguință cuvintele apostolilor despre Dumnezeu Cu- 
vântul; 

Bucură-te, că l-ai imitat pe Sfântul apostol Pavel şi ai dorit să lucrezi pentru Hri- 
stos; 

Bucură-te, că ai urmat pe urmele lor calea mântuirii; 

Bucură-te, arătându-ne calea cea dreaptă spre Viaţa veşnică; 

Bucură-te, dând pace şi binecuvântare famililor evlavioase; 

Bucură-te, Sfântă Lidia, înălțând rugăciuni calde la Dumnezeu pentru sufletele 
noastre! 


Condacul 5 

A1 apărut ca o stea evlavioasă, Sfântă Lidia, când luminată de lumina lui Hristos, 
ţi-ai continuat trăirea luminoasă pe pământ, arătând calea către Hristos tuturor ce- 
lor care vor să fie mântuiţi şi învățându-i să-l strige: Aliluia! 


Icos 5 

Văzându-i pe oamenii care pier în întunericul idolatriei, Domnul Atotmilostiv a 
pus paşii tăi pe urmele Evangheliei adevărului, astfel încât propovăduirea către 
neamuri a fost luminată de lumina lui Hristos şi de moștenitorii Împărăției Ceru- 
rilor. Din acest motiv, noi, primind cuvântul Evangheliei, ascultând cu atenţie, îţi 
strigăm aceste lucruri: 

Bucură-te, minunată aleasă a lui Dumnezeu; 

Bucură-te, sfântă întocmai cu apostoli; 

Bucură-te, că ai dobândit pacea lui Hristos în sufletul tău; 

Bucură-te, vestind oamenilor Împărăţia Cerurilor; 

Bucură-te, mijlocitoare călduroasă pentru noi înaintea lui Dumnezeu; 

Bucură-te, zeloasă îndrumătoare pentru mântuirea noastră; 

Bucură-te, vas plin de har dumnezeiesc; 

Bucură-te, mijlocind rugăciuni parfumate pentru noi; 

Bucură-te, Sfântă Lidia, înălțând rugăciuni calde la Dumnezeu pentru sufletele 
noastre! 


Condacul 6 

Ai fost propovăduitoarea adevăratei credinţe a lui Hristos, trăind o viață evlavioa- 
să, Sfântă Lidia, vestind Evanghelia lui Hristos în FIlipi şi în alte orașe și învăţân- 
du-i să Îi cânte împreună cu tine: Aliluia! 


Icos 6 

A1 fost ucenița Sfântului apostol Pavel şi ai strălucit ca o stea în ţările grecești, 
umblând ca un felinar duhovnicesc de la răsărit până la apus, proclamând adevă- 
rurile cerești tuturor celor care vor să trăiască cu evlavie. lar noi care dorim să 
trăim în adevărata credință, strigăm către tine: 

Bucură-te, căci ai crescut duhovniceşte prin harul lui Dumnezeu; 

Bucură-te, ceea ce îi călăuzeşti pe credincioşi către Hristos pe calea mântuirii; 
Bucură-te, căci ai dobândit pacea lui Hristos, Dătătorul de viaţă, ca un diamant pre- 
țios; 

Bucură-te, căci inima ta are o comoară neprețuită, pe lisus Hristos; 

Bucură-te, ceea ce ai devenit sălaşul Duhului Sfânt; 

Bucură-te, ceea ce ai împlinit poruncile lui Hristos; 

Bucură-te, căci mireasma cuvintelor lui Hristos a fost pentru tine parfumată ca un 
crin; 

Bucură-te, ceea ce risipeşti întunericul răutății păgâne; 

Bucură-te, Sfântă Lidia, înălțând rugăciuni calde la Dumnezeu pentru sufletele 
noastre! 


Condacul 7 

Ca să îi faci plăcere Domnului, i-ai învăţat cu sârguință pe cei nou veniți la Hristos 
să abandoneze închinarea la idoli, să creadă în Unicul Dumnezeu adevărat şi, după 
ce şi-au ridicat mintea şi inimile către Cer, să-L strige în laudă: Aliluia! 


Icos 7 

Domnul, neprihănită Lidia, te-a arătat ca un nou profesor de Ortodoxie şi învățător 
al evlaviei şi purității, ca o propovăduitoare aleasă a Evangheliei, iar acum poporul 
Său te slăveşte. Fii şi pentru noi învăţătoare şi ridică rugăciuni la Dumnezeu pentru 
cei care îţi spun aceste cuvinte: 

Bucură-te, că ai aprins în inima ta o iubire nestinsă pentru Dumnezeu; 

Bucură-te, lucrătoare credincioasă a lui Hristos, care ai mers pe urmele Lui; 
Bucură-te, căci ne ţii pe calea mântuirii; 

Bucură-te, că ne faci vrednici de binecuvântări veşnice prin mijlocirea ta; 
Bucură-te, arătând lumina adevărului Evangheliei; 

Bucură-te, eliberându-ne de amăgirile păgâne; 

Bucură-te, dragoste duhovnicească, care ne încânţi simţurile cu bucuria Raiului; 
Bucură-te, atotputernică purtătoare de har, cu care ne ungi sufletul; 

Bucură-te, Sfântă Lidia, înălțând rugăciuni calde la Dumnezeu pentru sufletele 
noastre! 


Condacul 8 

După ce ţi-ai terminat viaţa pământească cu evlavie, ai ajuns la odihnă cerească, 
slăvită Lidia, dar nu îi laşi pe cei care ţi se roagă cu dragoste şi credinţă, căci Dum- 
nezeu primeşte rugăciunile tale pentru noi şi ne ajuţi în necazuri şi nenorociri. De 
aceea, mulțumim pentru harul ce îl primim de la Dumnezeu care te-a mărit, şi Îi 
cântăm cu dragoste: Aliluia! 


Icos 8 

Ai îmbrățișat cu râvnă credinţa în Dumnezeu, şi slujirea ta în Biserica Domnului 
din Filhpi ţi-a plăcut, aducând fecioare şi soții evlavioase din întunericul păcatului 
la lumina minunată a Evangheliei. Pentru aceasta, de dragul hainei Botezului pe 
care ai îmbrăcat-o, îți aducem laude cântând: 

Bucură-te, glasul lui Hristos, chemându-ne în turma Lui; 

Bucură-te, că ai luminat pe mulţi oameni cu cunoaşterea adevăratului Dumnezeu; 
Bucură-te, eliberarea noastră din sclavia păcătoasă; 

Bucură-te, întărirea noastră pe calea mântuitoare; 

Bucură-te, minunată campioană a credinţei lui Hristos; 

Bucură-te, ajutor pentru cei care caută mântuirea; 

Bucură-te, frumuseţe şi laudă pentru soțiile înțelepte; 

Bucură-te, aducerea noastră la slava cerească; 

Bucură-te, Sfântă Lidia, înălțând rugăciuni calde la Dumnezeu pentru sufletele 
noastre! 


Condacul 9 

Împodobită cu toate virtuțile şi întocmai cu apostolii în a vesti Evanghelia lui 
Hristos, ai trăit în comuniune cu El şi viața ta a fost minunată, Sfântă Lidia cea 
înțeleaptă, ascultând cu evlavie şi atingând înălțimile îngerilor, căci ai adus mulţi 
necredincioşi la Hristos, căruia noi Îi strigăm: Aliluia! 

Icos 9 

Cei născuţi pe pământ nu laudă îndeajuns faptele tale, slăvită Sfântă Lidia, căci ai 
străbătut toată ţara grecească predicând despre Hristos cel Înviat, făcând minuni 
luminate. lar noi ne rugăm către tine: strălucește raze de lumină asupra inimilor 
noastre suferinde, strigându-ţi astfel: 

Bucură-te, că ai renunţat complet la lumea păcătoasă; 

Bucură-te, căci L-ai iubit pe Hristos din toată inima; 

Bucură-te, mireasmă cerească parfumată; 

Bucură-te, înnoind sufletul nostru prin harul ce ni-l aduci în dar; 

Bucură-te, vestind tuturor vestea cea bună a măreției lui Dumnezeu; 

Bucură-te, chemându-i pe toţi la cântarea slavei Domnului; 

Bucură-te, slujitoare adevărată a lui Hristos; 

Bucură-te, propovăduitoare harnică a pocăinţei; 

Bucură-te, Sfântă Lidia, înălțând rugăciuni calde la Dumnezeu pentru sufletele 
noastre! 


Condacul 10 

Trezeşte-i pe cei care caută mântuire, fii un ajutor puternic prin rugăciunile tale 
înaintea lui Dumnezeu, Sfântă Lidia căci prin aceasta Creatorul şi Mântuitorul no- 
stru ne va ierta toate păcatele, iar noi strigăm către EI: Aliluia! 


Icos 10 

Eşti un zid solid şi un refugiu sigur pentru toţi cei care cheamă numele tău și toți 
cei care te iubesc şi te cinstesc, Sfântă Lidia; te rugăm să fii pentru noi acoperire şi 
protecție împotriva tuturor duşmanilor văzuţi şi nevăzuţi, şi noi îţi cinstim sfânta 
amintire ŞI strigăm cu emoție: 

Bucură-te, alungătoarea întunericului păgân; 

Bucură-te, săditoare neobosită a Cuvântului lui Hristos pe pământ; 

Bucură-te, căci acum trăieşti veşnic în faţa celor aleşi de Dumnezeu să viețuiască 
în ceruri; 

Bucură-te, că duci tămâia rugăciunii pentru noi la Dumnezeu; 

Bucură-te, comoara minunilor lui Hristos; 

Bucură-te, refugiu puternic creştinilor; 

Bucură-te, ceea ce ai plăcut lui Dumnezeu prin viaţa ta; 

Bucură-te, rămânând credincioasă Lui până la capăt; 

Bucură-te, Sfântă Lidia, înălțând rugăciuni calde la Dumnezeu pentru sufletele 
noastre! 


Condacul 11 

Te răsplătim cu un cântec de mulțumire, Sfântă Lidia, căci tu însăţi te-ai convertit 
de la pierderea veşnică la mântuire, le eşti ajutor altora şi îi aduci pe toți cu tine în 
Rai şi îi înveţi să cânte Preasfintei Treimi: Aliluia! 


Icos 11 

Cu razele strălucitoare ale minunilor străluceșşti și ne luminezi inimile cu lumina 
adevărului Evangheliei, prea fericită Lidia, ca noi slăvindu-L pe Adevăratul Dum- 
nezeu să devenim moştenitorii Împărăției Cerurilor şi să ne bucurăm împreună cu 
tine şi cu toţi sfinţii. Din acest motiv, primeşte această laudă de la noi: 

Bucură-te, biserică vie a lui Dumnezeu; 

Bucură-te, slujitoare credincioasă a Preasfintei Treimi; 

Bucură-te, iubită fiică a lui Dumnezeu; 

Bucură-te, căci Sfinții apostoli te-au învăţat credinţa în Adevăratul Dumnezeu; 
Bucură-te, că viaţa ta în Dumnezeu este proslăvită; 

Bucură-te, căci ai avut încredere deplină în Domnul; 

Bucură-te, încununată cu o cunună de slavă de la Dumnezeu; 

Bucură-te, plin de harul lui Dumnezeu; 

Bucură-te, Sfântă Lidia, înălțând rugăciuni calde la Dumnezeu pentru sufletele 
noastre! 


Condacul 12 

Cere harul Preasfântului Duh pentru noi care alergăm la tine cu dragoste, Sfântă 
Lidia, ca fiind luminaţi şi întăriți de sus, să mergem fără îndoială pe calea mântui- 
rii care duce la Împărăţia Cerurilor, unde toți sfinţii cântă lui Dumnezeu: Aliluia! 


Icos 12 

Cântând lucrările şi faptele tale multe şi glorioase, în Evanghelia lui Hristos înăl- 
țându-te, te binecuvântăm, Sfântă Lidia îți cinstim cinstita amintire, îți slăvim răb- 
darea şi virtuțile şi îți lăudăm sfârșitul binecuvântat. Pentru aceasta, primeşte cu 
plăcere de la noi acest cântec dulce: 

Bucură-te, că ai purtat binecuvântarea jugului lui Hristos cu bucurie; 

Bucură-te, căci te-ai întristat cu dragoste nestinsă pentru Hristos; 

Bucură-te, împodobită cu o coroană nestricăcioasă de la EI; 

Bucură-te, că ai dobândit comoara cerească prin smerenie şi răbdare; 

Bucură-te, propovăduitoare neînfricată a credinţei creștine; 

Bucură-te, vindecătoare a bolilor psihice şi fizice; 

Bucură-te, refugiu puternic creştinilor; 

Bucură-te, căci dai trăiri duhovniceşti oamenilor evlavioşi; 

Bucură-te, Sfântă Lidia, înălțând rugăciuni calde la Dumnezeu pentru sufletele 
noastre! 

Condacul 13 (de 3 ori) 

O, Sfântă și neprihănită Lidia, primeşte această mică rugăciune şi ne vindecă de 
bolile psihice şi fizice, apără-ne de toți dușmanii văzuţi şi nevăzuţi şi roagă-L pe 
Domnul să ne scape de chinurile veșnice, să cântăm cu tine în Împărăţia Sa: Ali- 
luia! 


Se zice iarăşi: 

Icos 1 

Creatorul îngerilor și Domnul oștirilor, ştiind voia ta cea bună te-a ales din orașul 
Filipi, Sfântă Lidia, să fu o predicatoare a Evangheliei lui Hristos. Şi noi, văzând o 
asemenea bunăvoire a lui Dumnezeu pentru tine, în tandreţea inimilor noastre te 
chemăm: 

Bucură-te, aleasă pentru mărturisirea lui Hristos; 

Bucură-te, icoană trimisă de Sus a chipului smereniei soțiilor creştine; 

Bucură-te, ceea ce ai iubit adevărata înţelepciune; 

Bucură-te, că pe Îngeri i-ai bucurat cu o viaţă evlavioasă; 

Bucură-te, că ai înţeles adevărurile Împărăției lui Dumnezeu; 

Bucură-te, că ai cuprins propovăduirea Evangheliei în inima ta; 

Bucură-te, că Biserica Ortodoxă străluceşte prin tine; 

Bucură-te, că numele tău este slăvit de creştinii din toată lumea; 

Bucură-te, Sfântă Lidia, înălțând rugăciuni calde la Dumnezeu pentru sufletele 
noastre! 


Condacul 1 

Sfântă aleasă a lui Hristos, cea întocmai cu apostolii, Sfântă Lidia ai strălucit cu 
credință în ţara ta ca o stea strălucitoare, iar noi în această zi îţi cântăm laude. Dar 
tu, care ai puterea îndrăznirii către Domnul, scoate-ne prin rugăciunile tale din toa- 
te necazurile și durerile noastre, iar noi te chemăm cu bucurie: Bucură-te, Sfântă 
Lidia, înălțând rugăciuni calde la Dumnezeu pentru sufletele noastre! 


Apoi, se spune această: 
Rugăciune 


O, Sfântă Lidia cea întocmai cu apostolii care ridici rugăciuni calde pentru noi 
înaintea lui Dumnezeu. Alergăm la tine cu credinţă şi dragoste și te rugăm: fu aju- 
tătoare în toate lucrurile spre binele nostru, să ne luminăm mintea şi inima cu lu- 
mina Evangheliei lui Hristos, astfel încât să înflorim în credinţă, evlavie și în 
iubirea pentru Domnul. 

Cere pentru noi de la Dumnezeul prea fericit tot ce este bun şi util în viaţa vre- 
melnică şi veșnică, ca să trăim înțelepțiți de Dumnezeu aici şi să primim moș- 
tenirea binecuvântărilor veşnice în Împărăţia Cerească a lui Hristos, Dumnezeul 
nostru, căruia împreună cu Tatăl şi cu Duhul Sfânt 1 se cuvine toată slava, cinstea 
şi închinăciunea întotdeauna, acum şi pururea şi în vecii vecilor. Amin. 


Apoi: Cuvine-se cu adevărat să te fericim, Născătoare de Dumnezeu, cea pururea 
fericită şi prea nevinovată şi Maica Dumnezeului nostru. Ceea ce ești mai cinstită 
căciune pe Dumnezeu Cuvântul ai născut, pe tine, cea cu adevărat Născătoare de 
Dumnezeu, te mărim. 


Și apoi se face Otpustul: Doamne, lisuse Hristoase, Fiul lui Dumnezeu pentru ru- 
găciunile prea curatei Maicii Tale, ale Sfintei Lidia din Filipi şi ale tuturor Sfin- 
ților, miluieşte-ne şi ne mântuieşte pe noi. Amin! 

Sfânta Lidia din Tiatira, sec. ] 


A trăit în primul secol. Nu există nici o certitudine dacă Lidia a fost cu numele său 
sau mai degrabă cu originile sale. S-a născut în Tiatira, cetate a Lidiei, o regiune 
din Asia Mică. A trăit la Filipi, în Macedonia şi nu se ştie dacă aceasta a fost 
necăsătorită sau căsătorită. A făcut comerț cu purpură şi a avut astfel o poziţie 
socială şi economică importantă. Afacerile nu au împiedicat-o să se dedice chiar 
spiritului. Aparținea „temătorilor de Dumnezeu”, acei păgâni, care s-au convertit la 
credinţa iudeilor. 


Până când ea s-a întâlnit cu Paul din Tars, în prima sa misiune în Europa. Episodul 
este povestit în Faptele Apostolilor: Sfântul Paul a venit la Filipi cu Timotei, Silas 
şi Luca. Atunci s-a convertit Lidia şi urmând exemplul său toți membrii familiei au 
cerut să fie botezați. Prima ucenică a lui Paul, Lidia i-a primit în casa ei, pe Sfântul 
Paul şi pe însoțitorii săi pe tot timpul misiunii. În acele zile de predică a Sfântului 
Paul au existat convertirii şi s-a format o comunitate de creştini crezând în 
Evanghelie. În casa Lidiei s-a născut prima Biserica fondată în Europa de Sfântul 
Paul din Tars. 


Cuvântul Domnului - Primele convertiri la Filipi 


„Imbarcându-ne de la Troas, ne-am dus direct în Samotracia, iar a doua zi, la 
Nea-poli și, de acolo, la Filipi, care este o cetate importantă în ţinutul Mace- 

doniei, o colonie. În cetate am rămas câteva zile. Într-o zi de sâmbătă, am ieșit în 
afara porții, lângă un râu, unde credeam că este loc de rugăciune. Așezându-ne, 
le-am vorbit femeilor care se adunaseră. O femeie cu numele Lidia, vânzătoare 
de purpură, din cetatea Tiatira, adoratoare a lui Dumnezeu, ne asculta. Acesteia 
Domnul i-a deschis inima ca să asculte cu atenţie cele spuse de Paul. După ce a 
fost botezată ea şi casa ei, ne-a invitat, zicând: „Dacă aţi judecat că sunt 
credincioasă Domnului, veniți şi rămâneţi în casa mea!” Și ne-a obligat să 
acceptăm ” (Faptele Apostolilor 16,11-15). 


Sfânta Lidia, ucenica Sfântului Paul (sec. 1) 


Pe când Sfântul apostol Paul, în timpul celei de a doua călătorii apostolice, se afla 
în localitatea Troas de pe ţărmul Asiei Mici, are o vedenie în care i se arată un 
bărbat macedonean şi-l roagă: „Treci în Macedonia şi vino în ajutorul nostru”. Era 
glasul lui Dumnezeu, care îl chema în Europa, căci până acum nu trecuse de 
hotarele Asiei Mici. Ascultător, Paul se urcă în corabie şi se îndreaptă spre Ma- 
cedonia, împreună cu tinerii săi ucenici: Sila, Timotei şi Luca. Ajung în Portul 
Neapolis din Nordul Mării Egee şi de aici se duc în oraşul Filipi, aflat în provincia 
Tracia, ţinut ce astăzi aparţine Greciei. 


Misionarii lui Hristos, după ce au pus piciorul pe pământ european, au aşteptat ziua 
de sâmbătă pentru a se întâlni cu co-religionarii lor evrei; aceştia se întruneau într- 
un anumit loc pe malul râului, neavând, probabil, sinagogă, pentru a se ruga şi a 
citi câteva pagini din Sfânta Scriptură. 


„Sâmbăta” - istoriseşte Sfântul Luca în Faptele Apostolilor - „am ieşit dincolo de 
poarta oraşului şi ne-am îndreptat spre râu, unde presupuneam că se afla un loc de 
rugăciune. Ne-am aşezat şi noi şi le-am vorbit femeilor adunate acolo. Una dintre 
ele, numită Lidia, vânzătoare de purpură, de loc din Tiatira, femeie temătoare de 
Dumnezeu, stătea şi asculta cu atenţie. Dumnezeu i-a deschis inima, ca să înţeleagă 
ceea ce spunea Paul. După ce a primit botezul, ea şi familia ei, ne-a invitat, zicând: 
«Dacă socotiți că sunt o credincioasă a Domnului, veniţi şi staţi în casa meay»” 
(Fapte XVI, 11-15). 


Putem considera că Lidia se bucura de o oarecare stimă, dat fiind preţul mare al 
materialului pe care îl comercializa, şi de multă autoritate în casa ei, căci a fost 
suficientă mărturia dată de ea, pentru ca toţi să ceară botezul şi să-i reţină pe 
misionari în casa lor, ca oaspeţi de onoare. 

Apostolii lui Hristos, mergând oarecum la voia întâmplării, au realizat prima lor 
recoltă pe pământ european: botezarea femeii „temătoare de Dumnezeu”, Lidia, 
prototip şi simbol al tuturor femeilor ce vor aduce şi vor întreţine între pereţii casei 
flacăra credinţei în Hristos. Bogata negustoreasă, urmând insuflarea harului, a pus 
interesele spirituale mai presus decât cele economice, întrerupând vânzarea în 
magazin, pentru a se întâlni cu alte femei în proseuca, locul de rugăciune de pe 
malul râului Gangos. 


Lidia, recunoscătoare pentru bucuria ce i-au adus-o în suflet cuvintele apostolului 
şi harul botezului, i-a rugat cu delicată insistenţă, ba chiar 1-a şi „silit” pe misionari 
să accepte ospitalitatea ei. Casa Lidiei devine, în felul acesta, primul centru 
comunitar, prima ecclesia - „biserică” - din Europa. 


Pentru comunitatea creştină din Filipi, şi probabil îndeosebi pentru casa Lidiei, în 
Scrisoarea către Filipeni, Sfântul Paul are cuvinte de o gingăşie mişcătoare, 
numindu-i pe aceştia fraţi în Hristos „mult doriţi, bucuria şi coroana mea”. 


Referitor la cultul Sfintei Lidia lipseşte orice informaţie, până la introducerea ei în 
Martirologiul Roman de către învățatul Baronius; dar sfinţenia Lidiei este dovedită 
în mod evident de răspunsul ei la chemarea harului dumnezeiesc. 


După un obicei din vechime, când o persoană se mută într-o altă localitate, este 
strigată de către vecini cu numele localităţii de unde a venit. E probabil că numele 
de Lidia a fost atribuit iniţial persoanelor venite din provincia vest-asiatică Lydia, 
ocupată de perşi în anul 546 înainte de Hristos. Deoarece limba vorbită de 
locuitorii de atunci este foarte puţin cunoscută, nu se poate spune nimic despre 
înțelesul cuvântului ca atare. Femeilor creştine, acest nume le aminteşte exemplul 
luminos de credinţă şi bunătate al Sfintei Lidia. 

